**Sajtóközlemény**

**Rekordszámú díjazott a FITT Alkotói Díjon**

**Negyedik alkalommal ünnepelte a Richter a fiatal természettudományos tanárok új generációját**

Budapest, 2025. október 16.– **Négyéves fennállása alatt idén rekordszámú, harminc pedagógus vehette át a Richter Gedeon Nyrt. által alapított Centenáriumi Alapítvány Fiatal Természettudományos Tanár (FITT) Alkotói Díját. Az elismerést azoknak a tanároknak ítéli oda a szakmai zsűri, akik elhivatottan és kreatív módszerekkel inspirálják diákjaikat a természettudományok iránt.**

A 2022-ben alapított FITT Alkotói Díj célja, hogy elismerje és támogassa a **35 év alatti pedagógusokat**, akik innovatív, diákcentrikus megközelítéssel segítik a tudományos gondolkodás fejlődését. A pályázat lehetőséget ad a tanároknak, hogy bemutassák saját fejlesztésű tananyagaikat, kísérleti projektjeiket és a tudományt népszerűsítő kezdeményezéseiket. Minden díjazott havi 90.000 forintos ösztöndíjban részesül tíz hónapon keresztül, amely összesen 900.000 forintos támogatást biztosít számukra. Ez az összeg lehetőséget nyújt a pedagógusoknak arra, hogy tovább fejlesszék szakmai készségeiket és új módszereket dolgozzanak ki. A díjazottak nemcsak anyagi támogatásban részesülnek, hanem szakmai kapcsolatokat is építhetnek a Richter Gedeon Nyrt.-vel, amely további fejlődési lehetőségeket biztosít számukra.

**Az idei évben a Centenáriumi Alapítvány kuratóriuma a beérkezett pályaművek közül rekordot jelentő harminc díjazottat választott ki.** A zsűri döntésében a kreatív pedagógiai megoldások, az élményszerű oktatás és a diákok aktív bevonása játszották a legfontosabb szerepet.

*„A Richter az ország legnagyobb multidiszciplináris innovációs központja, az egyetlen hazai gyógyszercég, amely originális gyógyszerkutatást és saját biotechnológiai fejlesztést végez az értékteremtési lánc teljes vertikumában. A szakmai és emberi kiválóságra alapozó nagyfoglalkoztatóként a Richter jelentős szerepet tölthet be a fiatal természettudományos értelmiség pályapanorámáján, amennyiben látják ezeket az értékeket, megértik a gyógyszerkutatói életforma mibenlétét. A Richter társadalmi felelősségvállalása segíteni kívánja az oktatás világát abban, hogy ezeket a specifikus ismereteket megszerezzék. A FITT-díjas tanárok kulcsszerepet töltenek be e törekvésünkben. A FITT-pályázatok olvasása idén is egészen különleges élményt nyújtott. A pályázó pedagógusok személyisége, tudása, módszertani repertoárja több mint lenyűgöző: reményt keltő! Hiszem, hogy minden lehetséges eszközzel támogatnunk kell őket, amit büszkén és a velük való szoros, a fentiek szellemében a jövőbe mutató összekapcsolódás jegyében teszünk meg a FITT-díjjal”* – mondta **Prof. Dr. Szántay Csaba**, a Richter Gedeon Nyrt. tudományos főtanácsadója, egészségügy- és oktatástámogatási vezetője, illetve a Centenáriumi Alapítvány kuratóriumi tagja.

A díjat a Richter Gedeon Centenáriumi Alapítvány kuratóriuma ítélte oda. A testület tagjai olyan elismert szakemberek, akik kiválóan ismerik a természettudományos oktatás területét. A kuratórium hangsúlyozta, hogy a fiatal tanárok pályamunkái nemcsak szakmai szempontból kiemelkedőek, hanem közösségformáló erejükkel is inspirálják a diákokat. Több pályázó olyan interaktív tanórákat és iskolán kívüli programokat mutatott be, amelyek segítik a kísérletezés, a logikus gondolkodás és a felfedezés örömének átélését.

*„A Centenáriumi Alapítvány életében most már hagyománnyá vált, hogy az ország fiatal természettudományos tanárai közül, az alapítványhoz benyújtott legjobb pályázatokat minden évben díjjazzuk és ezzel a pedagógusok lelkesedését is erősítjük. Látjuk, hogy a pedagógus társadalom egyre jobban odafigyel arra, hogy a gyerekek szeme előtt ne csak az elért tanulmányi eredmény értéke lebegjen, hanem sokkal inkább egy komplex világkép kialakulása, amibe próbálják elhelyezni magukat a jövő munkaerőpiacán is. Azt is látjuk, hogy ennek a világképnek a kialakulásához a természettudományok nagyban hozzájárulnak. Az, hogy a gyerekek milyen tudomány irányába orientálódnak, abban a pedagógus személyisége és hitelessége döntő jelentőségű. A FITT Alkotói Díjjal éppen ezért célunk, hogy a fiatalok számára a kémia, a biológia, a fizika és részben a matematika izgalmas, felfedezésekkel teli jövőképpel kecsegtessen és minél többen találják meg az örömüket és a jövőbeni megélhetésüket ezeken a tudomány területeken”* - hangsúlyozta **dr. Bódis Attila**, a Richter Gedeon Nyrt. Centenáriumi Alapítvány kuratóriumának elnöke.

A **Richter Gedeon Nyrt.** számára a természettudományos oktatás támogatása kiemelt stratégiai terület. A vállalat meggyőződése, hogy a tudományos szemlélet fejlesztése és a tanári hivatás társadalmi megbecsülése hosszú távon meghatározza Magyarország versenyképességét. A FITT Alkotói Díj mellett a Richter olyan programokat is támogat, mint a [*Rátz Tanár Úr Életműdíj*,](https://www.ratztanarurdij.hu/) a [*Magyar Kémiaoktatásért Díj*](https://kemiaoktatasert.richter.hu/) és a [*Richter TETT*](https://tettmesepalyazat.hu/fooldal) kezdeményezés, amelyek mind a tudományos ismeretterjesztést és a fiatalok érdeklődésének erősítését szolgálják.

A FITT Alkotói Díj négy év alatt a fiatal tanárok számára elismert szakmai közösséggé és inspirációs fórummá vált. A program nemcsak elismeri a tehetséget, hanem megerősíti a pedagógusokat abban, hogy munkájuknak országos és társadalmi jelentősége van, **hiszen az Alapítvány az elmúlt években több mint nyolcvan alkalommal ítélte meg a díjat, csaknem 77 millió forint összértékben.**

**A 2025-ös FITT Alkotói Díj díjazottjai:**

1. Boller Balázs - Deák Téri Evangélikus Gimnázium
2. Burkovics Márton - Révai Miklós Gimnázium és Kollégium
3. Búzás Eszter Bíborka - Sárospataki Református Kollégium Gimnáziuma, Általános Iskolája és Diákotthona
4. Csupász-Szabó Hanna Judit - Debreceni Szakképzési Centrum Vegyipari Technikum
5. Gelencsér Flóra Ikonia - Budapesti Fazekas Mihály Gyakorló Általános Iskola és Gimnázium
6. Gönczi Gabriella - Debreceni SZC Vegyipari Technikum
7. Herendi Borbála - Tóth Árpád Gimnázium
8. Kökény Katalin - Dabasi Táncsics Mihály Gimnázium
9. Krasznai Brigitta Melinda - Marianum Német Nemzetiségi Nyelvoktató Általános Iskola és Gimnázium
10. Liziczai Márk Imre - Mosonmagyaróvári Kossuth Lajos Gimnázium és Kollégium
11. Major Luca - Svetits Katolikus Óvoda, Általános Iskola, Gimnázium és Kollégium
12. Marián Gábor - Pécsi Kodály Zoltán Gimnázium
13. Marsiczki Roland - Békásmegyeri Veres Péter Gimnázium
14. Nagy Anna - Kecskeméti Református Gimnázium
15. Nagy Bence - Városmajori Gimnázium
16. Németh Zoltán - Szent Gotthárd Általános Iskola, Gimnázium és Technikum
17. **Nógrádi Zsófia** - ELTE Radnóti Miklós Gyakorlóiskola és Gyakorlógimnázium
18. Páka Gergő - DSZC Vegyipari Technikum
19. **Pesthy Sándor Gergely** - ELTE Radnóti Miklós Gyakorló Általános Iskola és Gyakorlógimnázium
20. Sárközi Bianka - Tóth Árpád Gimnázium
21. Schneider Viktor Sándor - Szent Margit Katolikus Általános Iskola
22. Schnider Dorottya - Budapesti Fazekas Mihály Gyakorló Általános Iskola és Gimnázium
23. Sütő Attila - DSZC Vegyipari Technikum
24. Szabó Róbert - Kiskőrösi Petőfi Sándor Evangélikus Gimnázium
25. Tanai Dóra Fatime - Óbudai Gimnázium
26. Tóth-Pozsonyi Enikő Szilvia - Budaörsi Illyés Gyula Gimnázium, Technikum és Szakképző Iskola
27. **Ullmann Kristóf András** - ELTE Radnóti Miklós Gyakorló Általános Iskola és Gyakorlógimnázium
28. Vajda Tibor - Pécsi Janus Pannonius Gimnázium
29. Vitkóczi Fanni - ELTE Trefort Ágoston Gyakorló Gimnázium
30. Zagyva-Sajgó Gréta - Veres Pálné Gimnázium

**Richter – Háttéradatok**

A Richter arra törekszik, hogy globális innovátor legyen néhány kulcsfontosságú tudományos területen, miközben elkötelezett a gyógyszerek világszerte elérhetőbbé tétele mellett. Az 1901-ben alapított, magyarországi székhelyű, 2024-ben 4,7 milliárd eurós piaci kapitalizációval és 2,2 milliárd eurós árbevétellel rendelkező vállalat Közép-Európa legnagyobb K+F központját működteti. Áttörő kutatásokat végez a neuropszichiátria és a nőgyógyászat területén, míg a biotechnológia és generikus készítmények a „megfizethető” kezelési portfóliót erősítik. A fenntartható növekedés iránt elkötelezett Richter a kutatás-fejlesztésbe, a gyártási kiválóságba és a digitalizációba fektet be az orvosi innováció előmozdítása érdekében. További információk a weboldalon: [www.gedeonrichter.com](http://www.gedeonrichter.com)

**Richter Gedeon Nyrt. Centenáriumi Alapítvány - Háttéradat**

A Richter Gedeon Nyrt. 2001-ben, a vállalat alapításának 100. évfordulója alkalmából hozta létre a Centenáriumi Alapítványt a tudományos kutatás és oktatás támogatására. Az alapítvány célja a társadalom és az egyén közös érdekeit szolgálva az orvosi, biológiai, gyógyszerészeti és kémiai kutatások, valamint az egyetemi és főiskolai oktatás elősegítése.

Az alapítvány rendszeresen ír ki pályázatokat kutatási projektek, tudományos konferenciákon való részvétel és publikációk támogatására. Pályázni lehet bármely olyan felsőoktatási intézményből, amely összhangban áll az alapítvány céljaival, beleértve a határon túli magyar fiatalokat is. További információk a weboldalon: [Richter Gedeon Nyrt. Centenáriumi Alapítvány (gedeonrichter.com)](https://www.gedeonrichter.com/hu-hu/fenntarthatosag/t%C3%A1rsadalmi-szerepv%C3%A1llal%C3%A1s/alapitvanyok/rg-centenariumi-alapitvany)

**További információk**

RICHTER GEDEON NYRT.

Beke Zsuzsanna

Csoportszintű PR, CSR és kormányzati kapcsolatok vezető

[zs.beke@gedeonrichter.com](mailto:zs.beke@gedeonrichter.com)

A képen szöveg, Betűtípus, képernyőkép, embléma látható

Előfordulhat, hogy a mesterséges intelligencia által létrehozott tartalom helytelen.A képen szöveg, Betűtípus, embléma, tervezés látható

Előfordulhat, hogy a mesterséges intelligencia által létrehozott tartalom helytelen.